**Білім беру саласы:**Әлеуметтік орта.

**Оқу іс-әрекеті**:Жаратылыстану.

**Тақырыбы:**Өсімдіктер әлемі.

**Мақсаты:** Орманда,далада,бақшада өсетін өсімдіктер туралы ұғымдарын қалыптастыру.

Өсіміктер жайлы білімдерін меңгерте отырып,есте сақтау қабілетін,зейіндерін дамыту.

Орманда,далада,бақшада өсімдіктердің аттарын ажыратып айту арқылы,оларды күтіп-баптауға және табиғатқа қамқорлықпен қарауға тәрбиелеу.

**Көрнекіліктер**:демонстрациялық материалдар,суреттер,муляждар.

|  |  |  |
| --- | --- | --- |
| **Әрекеттердің кезеңдері** | **Педагогтің іс-әрекеті** | **Балаалардың іс-әрекеті** |
| **Мотивациялық қозғаушылық** | **Шаттық шеңбер:**  Алақанды ашайық  Күннің нұрын салайық,  Таза ауадан салайық,  Жүрек жылуын салайық  Осы жақсы лебіздерді  Бір-бірімізге сыйлайық. | Балалар тәрбиешінің көмегімен жақсы сөздер айтады. |
| **Үйымдастырушылық-ізденістік** | **1.**Балалар қазір жылдың қай мезгілі?  Күзде жапырақтардың түсі қандай болады?  Балалар көз алдымызға елесететейік,  өзімізді орманда жүргендей сезінейік.  **Сөздік жұмыс**-орман.  Орманда көптеген әр түрлі ағаштар,  шөптер ,өсімдіктер өседі.  Балалар мына жерге қарандаршы не өсіп тұр екен?  Саңырауқұлақ.  **Сөздік жұмыс**-саңырауқұлақ.  Саңырауқұлақ ылғалды жерде өсетін қалпақ тәрізді қалқаны бар гүлдемейтін өсімдік.Саңырауқұлақ таулы,орманды жерлерде өседі.Оның түрі өте көп.  **2.**Арғарай жүре берсек жолдың жиегінде әр түрлі гүлдер өседі.  Қарандаршы мына жерде бір гүл өсіп тұр екен.Бұл бақбақ гүлі.  **Сөздік жұмыс**-бақбақ.  Бақбақтың басы дөңгелек,сары түсті.Сабағы,тік жапырағы жасыл түсті өсімдік.Олар жер бетіне шығып сары күлтелі болады.Содан кейін аппақ домалақ үлпілдек мамыққа айналады.Үрлесең үлпілдек мамықтар ұшады.Егер сабағын жүлса ішінен сүт сияқты аппақ шығады.Ұстасақ сүтшесі қолға жабысады.  **3.Сергіту сәті.**  Шаршағанда ырғалып  Гүлге ұқсап демалам.  Қанатты бір қағып  Гүлдей болып жайқалам.  **4.Ғажайып сәт.** Қоян келеді.  Балалар бідің бақшаға қоян кіріп кетіпті.  Ол нені жегенді жақсы көреді?  Сәбіз бен қырыққабат қай жерде өседі?  Дұрыс айтасыңдар ,бақшада өседі.  Бақшада тағы не өседі ?  Қияр,қызанақ,қызылша,картоп,пияз-көкөністер.  -Көкөністердің құрамында қажетті дәрумендер өте көп.  **5.Ойын « Кім жылдам»**  Шарты: Үстелдің үстінде тұрған орманда және бақшада өсетін өсімдіктерді ажырату.  **6.Үлестірмелі материалмен жұмыс.**  Саңырауқұлақты бояту. | -Күз.  -Сары.  Орман деп қайталайды.    Саңырауқұлақ деп қайталайды.  Бақбақ деп қайталайды.  Сергітуды  қимылмен қайталайды.  Балалар жауап беруге тырысады.  Орманда және бақшада өсетін өсімдіктерді ажыратады.  Саңырауқұлақты бояйды. |
| **Рефлексиялық түзетушілік** | Сұрақ - жауап арқылы пысықтау. | Балалардың жауаптары тыңдалады. |

**Күтілетін нәтиже:**

**Біледі:** орманда,далада,бақшада өсетін өсімдіктерді;

**Игерді:** орманда,далада,бақшада өсетін өсімдіктерді ажырату дағдыларын;

**Меңгерді:** өсімдіктер туралы мағлұматтарды**.**